U-I-197/10
Natisni
Opravilna št.:
U-I-197/10
Datum odločitve:
20. 1. 2011
ECLI:
ECLI:SI:USRS:2011:U.I.197.10
Akt:
Zakon o kazenskem postopku (Uradni list RS, št. 32/07 – uradno prečiščeno besedilo, 68/08 in 77/09) (ZKP)
Izrek:
Pobuda za začetek postopka za oceno ustavnosti Zakona o kazenskem postopku (Uradni list RS, št. 32/07 – uradno prečiščeno besedilo, 68/08 in 77/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mirzet Lucević, Koper
Datum vloge:
6. 9. 2010
Vrsta odločitve:
sklep
Vrsta rešitve:
zavrženje
Dokument:
US29331
Dokument v PDF obliki:
U-I-197-10.pdf
123 KB
Prenesite datoteko
U-I-197/10-7
20. 1. 2011
S K L E P
Ustavno sodišče je v postopku za preizkus pobude Mirzeta Lucevića, Koper, ki ga zastopa Odvetniška družba Kozinc in partnerji, o. p., d. n. o., Ljubljana, na seji 20. januarja 2011
sklenilo:
Pobuda za začetek postopka za oceno ustavnosti Zakona o kazenskem postopku (Uradni list RS, št. 32/07 – uradno prečiščeno besedilo, 68/08 in 77/09) se zavrže.
Obrazložitev
1. Pobudnik je vložil ustavno pritožbo zoper sklep Vrhovnega sodišča št. II Kr 44415/2010-20/2010 z dne 24. 8. 2010 in hkrati izpodbijal v izreku tega sklepa navedeni predpis. Zakon o kazenskem postopku (v nadaljevanju ZKP) naj bi bil v neskladju s 25. členom Ustave, ker ne ureja pritožbe zoper sklep o podaljšanju pripora, ki ga na podlagi drugega odstavka 205. člena ZKP izda Vrhovno sodišče. Pobudnik je 13. 9. 2010 ustavno pritožbo umaknil. V skladu s tretjim odstavkom 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) je bil zato postopek preizkusa ustavne pritožbe s sklepom št. Up-1108/10 z dne 30. 11. 2010 ustavljen.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora pobudnik izkazati, da bo morebitna ugoditev pobudi privedla do izboljšanja njegovega pravnega položaja.
3. Pravni interes pobudnika za začetek postopka za oceno ustavnosti izpodbijanega predpisa je temeljil na hkrati vloženi ustavni pritožbi, ki je bila nato umaknjena, postopek njenega preizkusa pa ustavljen. Glede na to morebitna ugotovitev, da je izpodbijani predpis v neskladju z Ustavo, v zadevi pobudnika ne bi več mogla učinkovati. To pomeni, da pobudnik ne izkazuje pravnega interesa za začetek postopka za oceno ustavnosti. Ustavno sodišče je zato njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnici in sodniki dr. Mitja Deisinger, mag. Miroslav Mozetič, Jasna Pogačar, mag. Jadranka Sovdat in Jože Tratnik. Sklep je sprejelo soglasno.
dr. Ernest Petrič
Predsednik